stanford-oval/wikipedia huggingface dataset:
בית הספר עהד למצוינות במדעים

| --- | --- |
אין תמונה חופשית
 בית ספר
 שכבות לימוד:  ט' - י"ב
 מספר כיתות:  10
 בעלי תפקידים
 מנהל:  סאלח שנארנה
 מיקום
 מיקום:  חורה, שכונה 8
 מדינה:  ישראל ישראל
 קואורדינטות:  31°18′00″N 34°54′59″E﻿ / ﻿31.300083333333°N 34.916361111111°E﻿ / 31.300083333333; 34.916361111111
  (למפת צפון הנגב מוגדלת) בית הספר עהד למצוינות במדעים(למפת צפון הנגב רגילה) בית הספר עהד למצוינות במדעים(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום בית הספר עהד למצוינות במדעים(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום בית הספר עהד למצוינות במדעים
 
בית הספר עהד למצוינות במדעים הוא בית ספר בחורה, המיועד לבני ובנות נוער מחוננים ומצטיינים מהחברה הבדואית בנגב.
בית הספר הוא מוסד מוכר שאינו רשמי, הפועל תחת הנחייתו ופיקוחו של האגף למחוננים ולמצטיינים. המוסד שייך לזרם הממלכתי והוא הראשון מסוגו במגזר הבדואי. בית הספר הוקם בשנת 2011, שפת ההוראה בו היא ערבית ב-2020, לומדים בבית הספר כ-450 תלמידים.
היסטוריה

מספר אישים יזמו את הקמת בית הספר בתחילת שנות ה-2000, בהם פרופ' ג'יהאד אל-סאנע, מהמחלקה למדעי המחשב באוניברסיטת בן-גוריון בנגב, מוחמד אלנבארי ואחרים.
הישגים

בית הספר זכה לפרסום בעקבות ייחודיותו במגזר הבדואי, וביקרו בו סטנלי פישר בעת היותו נגיד בנק ישראל ונשיא המדינה שמעון פרס.
תלמידי בית הספר משתתפים בתחרויות מדעיות. התלמידים זכו בפרס "רוקחים עתיד", במקום שני ושני מקומות שלישיים בתחרות של עבודות גמר במחוז הדרום, בתחרות ארצית לפיזיקה בשם "צעד ראשון לפרס נובל בפיזיקה" ובמקום שלישי בתחרות למדענים צעירים במחוז הדרום. פיתחו את מרכז בקרת המשימה של הלווין דוכיפת-2.
תוכנית הלימודים

תוכנית הלימודים כוללת תחומי לימוד ממדעי הטבע, הטכנולוגיה, הפיזיקה והמתמטיקה.
הערות שוליים

↑  בתי ספר ערביים 'מובילים' בישראל סקירת התופעה, ציפיות התלמידים ושילוב תעסוקתי –חברתי של הבוגרים
↑  נילי כץ, רוקחים את העתיד: בני נוער מפתחים תכשירים רפואיים, באתר ynet, 3 ביולי 2013
↑  פרסים ארציים במדעים
↑  שני תלמידים מעהד זכו בפרס פיזיקה ארצי
↑  תלמידים מעהד זוכים בפרס פיזיקה ארצי
↑  מקום השלישי בתחרות מדענים ומפתחים צעירים
↑  אף בורג בלוויין דוכיפת 2 לא הוברג על ידי מבוגר, ואף שורת קוד לא נכתבה על ידי מבוגר
Dirty Diana

Dirty Diana הוא שיר של הזמר האמריקאי מייקל ג'קסון. זו הרצועה התשיעית באלבום האולפן השביעי של ג'קסון, Bad‏ (1987). את השיר הוציאה לאור חברת התקליטים אפיק רקורדס ב-18 באפריל 1988, כסינגל החמישי מתוך האלבום. השיר מציג סאונד רוק כבד יותר משאר שיריו של ג'קסון, בדומה ל-"Beat It" מ-Thriller‏ (1982) וסולו גיטרה שנוגן על ידי סטיב סטיבנס (אנ'). "Dirty Diana" נכתב על ידי ג'קסון והופק על ידי קווינסי ג'ונס. מילות השיר מתייחסות למעריצים ההדוקים של האמן. ל-"Dirty Diana" מפעם מתון והוא מנוגן בסולם סול מינור.
"Dirty Diana" התקבל באופן מעורב על ידי מבקרי המוזיקה העכשווית, אך זכה להצלחה מסחרית בעולם ב-1988, והגיע למקום הראשון במצעד הבילבורד הוט 100 האמריקאי. השיר נכנס גם לעשירייה הפותחת במדינות שונות, בהן בריטניה, צרפת, איטליה וניו זילנד. ב-2009, לאחר מותו של ג'קסון ביוני, השיר חזר למצעדים, בעיקר בשל מכירות דיגיטליות. וידאו קליפ ל-"Dirty Diana" צולם מול קהל חי ויצא ב-1988.
רקע

"Dirty Diana" נכתב על ידי מייקל ג'קסון והופק על ידי קווינסי ג'ונס ביחד עם ג'קסון. הוא מופיע באלבום האולפן השביעי של ג'קסון, Bad. את השיר הוציאה אפיק רקורדס ב-18 באפריל 1988, כסינגל החמישי מתוך האלבום. אחרי "Beat It", השיר הוא שיר ההארד רוק השני בקריירת הסולו של ג'קסון, עם מילים על הערצה הדוקה מתמשכת. ג'קסון שכר את הגיטריסט של בילי איידול, סטיב סטיבנס (אנ'), כדי לגבות אותו בשיר.
דיווחים ראשונים העלו שהשיר עוסק בחברתו הקרובה של ג'קסון דיאנה רוס. עם זאת, טענות אלו הוכחשו מאוחר יותר. למעשה, רוס התחילה להשתמש בשיר כפתיח בהופעות שלה זמן קצר לפני שהופיעה על הבמה. בראיון לכבוד המהדורה המיוחדת של Bad, ג'ונס אישרה מאוחר יותר שמילות השיר עוסקות בהערצה הדוקה. ג'קסון גם אישר את אותו הדבר במהלך ראיון עם ברברה וולטרס, והוסיף כי לא מדובר בדיאנה, נסיכת ויילס, אם כי נאמר לו באופן אישי על ידי הנסיכה שזה השיר האהוב עליה שלו.
הרכב

מבחינה מוזיקלית, "Dirty Diana" הוא שיר פופ רוק והארד רוק, בדומה ל-"Beat It", עם אלמנטים של הבי מטאל. טריניטרנט מ-The Lava Lizard, כשדיבר על "Scream" של מייקל וג'נט ג'קסון, נזכר ב-"Dirty Diana" בעקבות "הכיוון המוזיקלי של ג'קסון" שהתנסה בו בעבר. ג'ון טטלוק מ-The Quietus התייחס לשיר כאל ניסיון לשחזר את "אלכמיית הפופ-רוק של 'Beat It'". בביקורת לאלבום Bad, ריצ'רד קרומלין מלוס אנג'לס טיימס תיאר את השיר כשיר רוק כבד, וכתב שהשיר "מנסה להיות 'Beat It' של השנה - שיר רוק כבד על מעריץ עיקש שנשלח למסלול על ידי סולו גיטרה של סטיב סטיבנס".
ג'ון פארלס מהניו יורק טיימס ראה ב-"Dirty Diana" שיר על "מעריצה שנצמד לקריין, מערבבת את הפחדים המיניים של 'Billie Jean' עם גיטרת ההארד רוק של 'Beat It'". בביקורת לאלבום Bad, טום דאפי, מבקר המוזיקה של אורלנדו סנטינל, כתב כי "דיאנה המלוכלכת, סיפור של מעריצה מפתה בזדון, מצא את ג'קסון עושה האבי מטאל באמינות", שהמבקר אמר ש"מלווה בסולו של סטיב סטיבנס, הגיטריסט מלהקתו של בילי איידול". ג'ונתן טקיף מפילדלפיה אינקוויירר ציין גם אלמנטים של הבי מטאל בשיר. ל-"Dirty Diana" מפעם מתון של 131 פעימות לדקה והוא מנוגן בסולם סול מינור.
קבלה ביקורתית

"Dirty Diana" ספג ביקורות מעורבות ממבקרי המוזיקה העכשווית. סטיבן תומאס ארלוין הרגיש כי "Dirty Diana" ו-"Man in the Mirror" "מציגים את ג'קסון במצבו הגרוע ביותר" ב-Bad. מבקר המוזיקה רוברט כריסטגאו ראה את "Dirty Diana" כשיר מיזוגיני כמו "כל פיסת מטאל suck-my-cock". ג'ון פארלס תיאר את השיר ככזה ש"מצמצם" את ג'קסון ל"יבבה מבועתת". ג'ון טטלוק סבר כי "ג'קסון מעולם לא היה משכנע בתפקידים מסוג ילד המנסה לכתוב שיר על סוג אישה שלא פגש מעולם. סוג של מקומות שהוא בוודאי מעולם לא היה בהם". דוויט סיגרסון מרולינג סטון נתן לשיר ביקורת חיובית; אף על פי שהגדיר את השיר כ"פילר", ציין כי השיר, יחד עם "Speed Demon", הוא "מה שהופך את האלבום ל"עשיר יותר, סקסי יותר וטוב יותר מהנשכחות מ-Thriller". ג'ניפר קליי מיאהו! מוזיקה העיר כי התדמית העצבנית של ג'קסון בשיר הייתה "קצת קשה לעיכול".
הצלחה מסחרית

השיר, בדומה לסינגלים הקודמים מהאלבום, התברג ב-20 השירים המובילים בעולם. הוא הגיע בשיאו למקום הראשון במצעד הבילבורד האמריקאי ב-2 ביולי 1988, תשעה שבועות לאחר כניסתו, ויצא מהמצעד בשבוע ה-14. בשוק הבינלאומי, השיר התברג ב-30 המיקומים המובילים במספר מצעדי מוזיקה. הוא התברג החמישייה המובילה בהולנד, גרמניה וניו זילנד והגיע בשיאו למקומות השני, השלישי והחמישי בהתאמה. הוא נכנס למצעד הסינגלים הבריטי ב-16 ביולי 1988, במקום ה-14 והגיע למקום הרביעי שבוע לאחר מכן, שם שהה למשך שבועיים.
השיר הגיע למקום השלישי באירלנד, השביעי באוסטריה והתשיעי בצרפת. באוסטרליה, הגיע השיר למקום ה-30. לאחר מותו של ג'קסון ביוני 2009, המוזיקה שלו חוותה עלייה בפופולריות. ביולי 2009, השיר ראה זינוק במצעדים, בעיקר בעקבות הורדות דיגיטליות. ב-4 ביולי 2009, הגיע השיר למקום ה-18 במצעד הסינגלים הדיגיטליים הצרפתי ולמקום ה-50 במצעד הסינגלים הבריטי, וב-12 ביולי הגיע למקום ה-13 במצעד השווייצרי. במצעד הסינגלים הבריטי, הגיע בשיאו למקום ה-26.
וידאו קליפ

הווידאו קליפ בן חמש הדקות לשיר בוים על ידי ג'ו פיטקה והופק על ידי לארי סטיסל. הקליפ צולם במרץ 1988 בלונג ביץ' שבקליפורניה. הוא זכה בתואר "וידאו קליפ מספר-אחת בעולם" בטקס פרסי המוזיקה העולמית הראשון שהתקיים ב-14 באפריל 1989. הוא מופיע באלבומי ה-DVD‏ Number Ones,‏ Michael Jackson's Vision ומהדורת הטארגט של ה-DVD של Bad 25.
האישה שמופיעה בקליפ היא הדוגמנית ליסה דין, שנבחרה על פני מאות בנות שניגשו לאודישן לתפקיד.
וידאו קליפ > וידאו הופעה חיה

קליפ נלווה באורך שבע דקות של הופעה חיה (בנפרד לווידאו קליפ הרשמי) צולם בתחילת 1988 מול קהל חי במהלך הופעה של ג'קסון במדיסון סקוור גארדן. הקליפ מתחיל במסך שאומר "Pepsi Presents Michael Jackson Tour 1988" מול רקע לבן למשך ארבעים שניות. לאחר הצגת המסך, ניתן לראות את ג'קסון מרחוק מול קהל כאשר מקור האור היחיד הוא אורות כחולים. במהלך ההופעה, ג'קסון לבוש בחולצה לבנה מכופתרת, מכנסיים שחורים וחחגורות מתכת ועור על המכנסיים בזמן שהוא שר ורוקד. בין הופעתו של ג'קסון מרחוק, ישנם קטעים שלו בהופעה מקרוב תוך שירה במיקרופון, כמו גם קטעים של הגיטריסט שלו ג'ניפר באטן בהופעה מאחוריו. לאחר מכן, ג'קסון מתחיל לרקוד ולשיר לאישה לפני שהוא הולך בהליכת חתול ורוקד ליד הגיטריסט סטיב סטיבנס, ההופעה של ג'קסון מוצגת שוב מרחוק והקליפ מסתיים בכך שג'קסון מסיים את הופעתו והאורות הופכים לכחולים.
הופעות חיות

השיר בוצע במהלך סדרת ההופעות של Bad Wolrd Tour מ-1987 עד 1989, אך רק בלג השני, כשיר העשירי בסט-ליסט. לפי ג'קסון בראיון לברברה וולטרס, הוא היה אמור להופיע עם השיר בשידור חי ב-1988 באצטדיון ומבלי במהלך סיבוב ההופעות; עם זאת, ג'קסון הרגיש שהשיר יהווה עלבון לדיאנה, נסיכת ויילס, שהייתה נוכחת, ולכן הסיר אותו מרשימת השירים. עם זאת, לאחר שדיאנה הודיעה לו כי השיר הוא למעשה אחד מהשירים האהובים עליה, ג'קסון הוסיף מחדש את השיר לרשימת השירים. את הביצוע ניתן לראות ב-DVD של ג'קסון, Michael Jackson: Live at Wembley July 16, 1988. הכוראיוגרף קני אורטגה הצהיר בראיון כי ג'קסון היה אמור להופיע עם השיר בהופעות מ-2009 עד 2010, וג'קסון תכנן לעשות חזרות על השיר לפני מותו. התפאורה לשיר הייתה אמורה לכלול רקדנית עמוד מקצועית שתפתה את ג'קסון למיטת פלדה ענקית עליה היא מבצעת לוליינות.
רשימת השמעה

"Dirty Diana" – 4:42
"Dirty Diana" (instrumental) – 4:42
"Dirty Diana" (single edit) – 4:42
"Dirty Diana" (instrumental) – 4:42
"Dirty Diana" (album version) – 4:52
"Dirty Diana" – 4:42
"Dirty Diana" (instrumental) – 4:42
"Bad" (Dance Extended Mix Includes False Fade) – 8:24
"Dirty Diana" – 4:40
"Dirty Diana" (instrumental) – 4:40
"Dirty Diana (music video) – 5:08
מיקומי שיא

|   ‏‏‏  מצעדים ודירוגים (1988)> מדינה |   ‏‏‏  מצעדים ודירוגים (1988)> מצעד |   ‏‏‏  מצעדים ודירוגים (1988)> מיקום שיא |   ‏‏‏  מצעדים ודירוגים (1988)>  |
| --- | --- | --- | --- |
|  אוסטריה | Ö3 אוסטריה טופ 40‏ | 7 |  |
|  אוסטרליה | מצעד הסינגלים האוסטרלי | 30 |  |
|  אירופה | אירופה הוט 100 | 1 |  |
|  איטליה | מצעד הסינגלים האיטלקי | 18 |  |
|  אירלנד | מצעד הסינגלים האירי | 3 |  |
|  ארצות הברית | בילבורד הוט 100 | 1 |  |
|  גרמניה | GfK – טופ 100 | 3 |  |
|  הולנד | מצעד 40 הסינגלים ההולנדיים | 2 |  |
|  הממלכה המאוחדת | מצעד הסינגלים הבריטי | 4 |  |
|  ניו זילנד | המצעד הניו זילנדי הרשמי | 5 |  |
|  פינלנד | המצעדים הפיניים הרשמיים | 15 |  |
|  פלנדריה | אולטראטופ 50 | 1 |  |
|  צרפת | SNEP | 9 |  |
|  קנדה | קנדה הוט 100 | 5 |  |
|  שווייץ | המצעד השווייצרי | 3 |  |
|   ‏‏‏  מצעדים ודירוגים (2006)> מדינה |   ‏‏‏  מצעדים ודירוגים (2006)> מצעד |   ‏‏‏  מצעדים ודירוגים (2006)> מיקום שיא |   ‏‏‏  מצעדים ודירוגים (2006)>  |
| --- | --- | --- | --- |
|  אוסטרליה | מצעד הסינגלים האוסטרלי | 60 |  |
|  איטליה | מצעד הסינגלים האיטלקי | 6 |  |
|  אירלנד | מצעד הסינגלים האירי | 20 |  |
|  הולנד | מצעד 40 הסינגלים ההולנדיים | 22 |  |
|  הממלכה המאוחדת | מצעד הסינגלים הבריטי | 17 |  |
|  ספרד | PROMUSICAE | 1 |  |
|  צרפת | SNEP | 62 |  |
|   ‏‏‏  מצעדים ודירוגים (2009)> מדינה |   ‏‏‏  מצעדים ודירוגים (2009)> מצעד |   ‏‏‏  מצעדים ודירוגים (2009)> מיקום שיא |   ‏‏‏  מצעדים ודירוגים (2009)>  |
| --- | --- | --- | --- |
|  אוסטריה | Ö3 אוסטריה טופ 40‏ | 22 |  |
|  דנמרק | היטליסטן | 5 |  |
|  הולנד | מצעד 40 הסינגלים ההולנדיים | 23 |  |
|  הממלכה המאוחדת | מצעד הסינגלים הבריטי | 26 |  |
|  נורווגיה | VG-lista | 17 |  |
|  צרפת | SNEP | 18 |  |
|  קנדה | קנדה הוט 100 | 18 |  |
|  שוודיה | סוורייטופליסטן | 29 |  |
|  שווייץ | המצעד השווייצרי | 13 |  |
|   ‏‏‏  מצעדי סוף שנה (1988)> מדינה |   ‏‏‏  מצעדי סוף שנה (1988)> מצעד |   ‏‏‏  מצעדי סוף שנה (1988)> מיקום שיא |   ‏‏‏  מצעדי סוף שנה (1988)>  |
| --- | --- | --- | --- |
|  אוסטריה | Ö3 אוסטריה טופ 40‏ | 9 |  |
|  ארצות הברית | בילבורד הוט 100 | 61 |  |
|  גרמניה | GfK – טופ 100 | 15 |  |
|  הולנד | מצעד 40 הסינגלים ההולנדיים | 31 |  |
|  פלנדריה | אולטראטופ 50 | 9 |  |
|  צרפת | SNEP | 52 |  |
|  שווייץ | המצעד השווייצרי | 6 |  |
נתוני מכירות

| מקום | תארים | מכירות |
| --- | --- | --- |
| הממלכה המאוחדת (BPI) | זהב | 400,000 |
| ארצות הברית (RIAA) | פלטינה | 1,000,000 |
ביאורים

↑  תת-מפיק
ירון שרוני

| --- | --- |

ירון שרוני, ספטמבר 2017
 לידה:  1979 (בן 45 בערך) ישראל ישראל
 מדינה:  ישראל 
 השתייכות:   צבא הגנה לישראל
 תקופת הפעילות:  מ-1997
 דרגה:    אלוף-משנה
 תפקידים בשירות
 מפקד פלנ"ט צנחנים  מפקד גדס"ר צנחנים  קצין אג"ם של אוגדת הגליל  מפקד חטיבה 226  סגן מפקד עוצבת האש
 פעולות ומבצעים
   המערכה ברצועת הביטחון  האינתיפאדה השנייה  מבצע חומת מגן    מלחמת לבנון השנייה  מבצע עופרת יצוקה  מבצע עמוד ענן  מבצע שובו אחים    מבצע צוק איתן
 
ירון שרוני (נולד בשנת 1979) הוא קצין בצה"ל בדרגת אלוף-משנה, המשמש סגן מפקד עוצבת האש. קודם לכן שימש מפקד חטיבה 226, קצין אג"ם של אוגדת הגליל ומפקד גדס"ר צנחנים.
שירות צבאי

שרוני התגייס לצה"ל בשנת 1997, התנדב לצנחנים ושובץ בגדוד 202. עבר מסלול הכשרה כלוחם, קורס מ"כים חי"ר וקורס קציני חי"ר. בסיום הקורס שב לגדוד 202 ומונה למפקד מחלקה, ולקח חלק בלחימה בדרום לבנון. לאחר מכן שימש כמפקד פלוגה בגדוד, והוביל אותה בלחימה כנגד הטרור הפלסטיני באינתיפאדה השנייה. בהמשך מונה למפקד פלנ"ט צנחנים בין השנים 2005–2006, והוביל אותה בין היתר במהלך מלחמת לבנון השנייה. לאחר מכן מונה לסגן מפקד גדס"ר צנחנים.
לאחר שהועלה לדרגת סא"ל מונה בשנת 2013 למפקד גדס"ר צנחנים, והוביל אותו בין היתר במבצע צוק איתן. את תפקידו סיים ב-1 באפריל 2015. לאחר מכן מונה לקצין אג"ם של אוגדת הגליל בין השנים 2015–2017. ביולי 2017 הועלה לדרגת אל"ם וב-6 באוגוסט מונה למפקד חטיבה 226, ושימש בתפקיד עד 13 באוגוסט 2019. באוגוסט 2019 מונה לסגן מפקד עוצבת האש.
הערות שוליים

↑  נעם ויטמן, גדס"ר 3.0: גדודי הסיור משתדרגים כדי לחזק יכולות למלחמה, באתר צה"ל (דרך ארכיון האינטרנט), 21 בינואר 2014
↑  מפקדי היחידה, אתר עורב צנחנים
↑  ירון שרוני, מלחמת לבנון השנייה - 2006, אתר עורב צנחנים
↑  אמיר בוחבוט‏, מפקדיו של חגי בן ארי: "רק כשסיימנו להילחם הבנו מה קרה לו", באתר וואלה, 6 בינואר 2017
↑  ערוץ 7, שורת מינויים בצה"ל, באתר ערוץ 7, 26 בספטמבר 2016
↑  "עמידה בכל משימה וניצחון במלחמה": מפקד חדש לעוצבת נשר, באתר ערוץ 7, 15 באוגוסט 2019
ערך זה הוא קצרמרבנושא קציני צה"ל. אתם מוזמנים לתרום לוויקיפדיה ו.
באלדורז גייט 3

| --- | --- |

עטיפת המשחק
 כללי
 תאריך הוצאה:  3 באוגוסט 2023
 סוגה:  משחק תפקידים ממוחשב
 פיתוח:  Larian Studios
 הוצאה לאור:  Larian Studios
 ארץ מקור:  בלגיה
 שפות:  אנגלית
 סדרה:  באלדורז גייט
 דרישות תוכנה
 מצבי משחק:  שחקן יחיד, שיתופי
 פלטפורמות:  Microsoft Windows  PlayStation 5 macOS xbox series S xbox series X
 מדיה:  הפצה דיגיטלית
 המשחק הקודם:  באלדורז גייט 2
 baldursgate3.game
באלדורז גייט 3 (באנגלית: Baldur's Gate 3) הוא משחק וידאו מסוגת משחקי תפקידים שפותח ופורסם על ידי אולפני לאריאן (אנ'). זהו המשחק הראשי השלישי בסדרת באלדורז גייט, המבוססת על מערכת משחקי התפקידים השולחניים של מבוכים ודרקונים. גרסה חלקית של המשחק שוחררה בפורמט גישה מוקדמת עבור macOS, Windows ושירות הקלאוד גיימינג של גוגל, Stadia, ב-6 באוקטובר 2020. המשחק נשאר בגישה מוקדמת עד ליציאתו המלאה ב-Windows ב-3 באוגוסט 2023. גרסת הפלייסטיישן 5 הושקה בתאריך ה-6 בספטמבר 2023. גרסת ה-Xbox Series X/S הושקה בתאריך ה-7 בדצמבר 2023. גרסת Stadia בוטלה בעקבות סגירתה של Stadia. המשחק זכה לשבחים משמעותיים עם השחרור.
הערות שוליים

↑  Rebekah Valentine, Alex Stedman (December 8, 2023). Baldur's Gate 3 Is Now Available on Xbox Series X/S. IGN. Retrieved October 5, 2024
ערך זה הוא קצרמרבנושא משחקים. אתם מוזמנים לתרום לוויקיפדיה ו.
פרובינקיה גאליה נארבוננסיס

גאליה נארבוננסיס
גאליה נארבוננסיס הייתה פרובינקיה רומאית בדרום צרפת דהיום. בתחילה נקראה הפרובינציה "גאליה טרנסאלפינה" (גאליה שמעבר לאלפים), ואחר כך שונה שמה ל"נארבוננסיס" על שם בירתה הרומית "נארבון". מאוחר יותר כונתה פשוט "הפרובינציה", מה שנתן לה את שמה הנוכחי, פרובאנס.
היסטוריה

גאליה נארבוננסיס סופחה בשנת 121 לפנה"ס לרפובליקה הרומית בשל מיקומה האסטרטגי, שתרם לביטחון המושבות הרומאיות בחצי האי האיברי.
השלטון הרומאי לא השאיר את חותמו על התושבים המקומיים בשנים הראשונות, ואופיה התרבותי של הפרובינקיה נותר הלניסטי, כתוצאה מההשפעה של המושבה היוונית מסילה (כיום מרסיי), שהייתה העיר הגדולה והחשובה ביותר בה.
מינויו של יוליוס קיסר למושל הפרובינקיה בשנת 58 לפנה"ס הביא לתמורה באופייה התרבותי. קיסר ייסד מושבות רומאיות חדשות, יישב בהן יוצאי לגיונות רומיים ושיקם את המושבות הקיימות שהיו בתהליך דעיכה. קיסר גם השתמש בפרובינקיה כבסיס הפעילות שלו בזמן מלחמת גאליה, שבסופו נכבשה גאליה כולה על ידי רומא.
עם עלייתו של אוגוסטוס לשלטון נהנתה הפרובינקיה מתקופה של שלום ויציבות במשך מאות שנים עד המשבר הכלכלי באימפריה במאה השלישית. כתוצאה מהמשברים הביטחוניים ומחולשתה של האימפריה במאה הרביעית הייתה הפרובינקיה קורבן מתמיד לפלישות שבטים ברברים ולביזה על ידיהם.
בית הספר יהל"ם

| --- | --- |
אין תמונה חופשית
 מיקום
 מדינה:  ישראל ישראל
 קואורדינטות:  32°03′33″N 34°51′43″E﻿ / ﻿32.05905556°N 34.86194444°E﻿ / 32.05905556; 34.86194444
 www.yahalomschool.org
  מפת מיקום  מפה דינמית   (למפת גוש דן מוגדלת) בית הספר יהל"ם(למפת גוש דן רגילה) בית הספר יהל"ם(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום בית הספר יהל"ם(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום בית הספר יהל"ם  he בית הספר יהל"םhe בית הספר יהל"םמפת __ קריית אונו (in English: Kiryat Ono)  __ מחנה דורי (in English: Tel HaShomer Base) [‌גוש דן וסביבותיו‌]מצפון: __ גבעת שמואל (in English: Giv'at Shmuel), __ פתח תקווה (in English: Petah Tikva) ממזרח: __ גני תקווה (in English: Ganei Tikva), __ סביון (יישוב) (in English: Savyon), __ יהוד-מונוסון (in English: Yehud-Monosson) מדרום: __ אור יהודה (in English: Or Yehuda) ממערב: __ רמת גן (in English: Ramat Gan) tabBackground:;tabBorder:#aaa;defaultTab:0;
 
בית הספר יהל"ם (ראשי תיבות: "יום העשרה לפיתוח מצוינות", מבוטא לרוב כיהלום) הוא בית ספר אזורי לתלמידים מחוננים ומצטיינים בקריית אונו שהוקם בשנת 1990. אוכלוסיית היעד של בית הספר מגיעה מבתי הספר בקריית אונו, אור יהודה, רמת אפעל, אזור וחמ"ד.
בבית הספר לומדים כ-900 תלמידים בכיתות ג'-ט'. התלמידים המחוננים מאותרים על ידי משרד החינוך באמצעות מבחני מכון הנרייטה סאלד (שלב א' ושלב ב'), ואילו התלמידים המצטיינים מזוהים על פי מבחן שלב א' של מכון סאלד והישגיהם בו ובהתאם למכסה המקסימלית.
אופי הלימודים

בית הספר פתוח חמישה ימים בשבוע כאשר כל תלמיד מגיע ליום העשרה אחד בשבוע. התלמידים המחוננים מגיעים ביום קבוע ושאר התלמידים מגיעים בהתאם לשכבת גילם, כאשר לכל שכבת גיל ישנו יום לימודים קבוע.
אורך הלימודים כחמש שעות וחצי יומיות. כל יום נפתח בכינוס כל התלמידים וקיום שיחת בוקר בנושאי אקטואליה והעשרה. כמו כן ניתנת אפשרות לכל ילד להציג נושא מוגדר מראש או כישרון כלשהו.
הרכב בית הספר

בבית הספר מלמדים כ-40 מורים, כאשר רובם מורים עצמאיים.
בית הספר מלווה בוועדת היגוי המורכבת ממפקחים מטעם משרד החינוך, מנהלי המחלקות לחינוך ברשויות המקומיות, מנהלת המחלקה למחוננים של משרד החינוך, נציגי הורים, נציגי מנהלי בתי ספר אזוריים אחרים, נציגי יועצת בתי הספר ומנהלת בית הספר עצמה. הוועדה מתכנסת כשלוש פעמים בשנה כדי לדון בנושאים שונים הקשורים לפעילותו ולמצבו של בית הספר.
הרכב בית הספר > מנהלות בית הספר לדורותיו

דליה רבין, ניהלה את תוכנית המחוננים האזורית בבית הספר ניר: 1990–1992
תמרה בניא, יסדה וניהלה את בית הספר יהל"ם: 1994–1999
ירונה ואן-דר הורסט: 1999–2001
ורדה זילבר: 2001–2002
ירונה ואן-דר הורסט: 2002–2003
שוש אמיר: 2003–2017
גילה גוטמן: 2017 - הווה
מקצועות הלימוד

רשימת מקצועות הלימוד כוללת:
אומנות
אומנות פלסטית
אומנויות הקרקס
אלגוריתמיקה
אסטרונומיה וחקר החלל
בישול מולקולרי
זואולוגיה
חוויה פיננסית
חקר מיומנויות חשיבה
חשיבה אסטרטגית
מיומנויות בילוש
מיתולוגיה
משפטים
מתמטיקה
פיזיקה
פיתוח משחקי מחשב וסייבר
קולנוע
קומיקס ואנימציה
וו-שו
קריפטולוגיה
רפואה
תורת המשחקים
תיאטרון
אוהד מאור

| --- | --- |

מאור, 2024
 מדינה:  ישראל 
 השתייכות:   צבא הגנה לישראל
 דרגה:    תת-אלוף
 תפקידים בשירות
  מפקד גדוד 46   מפקד עוצבת ראם   מפקד המרכז לאימונים טקטיים במל"י   מפקד חטיבה 401   קצין שריון ראשי
 פעולות ומבצעים
   המערכה ברצועת הביטחון  האינתיפאדה השנייה  מבצע חומת מגן    מלחמת לבנון השנייה  מבצע עופרת יצוקה  מבצע עמוד ענן  מבצע שובו אחים    מבצע צוק איתן
 
טקס חילופי פיקוד במא"ט, יוני 2020. מימין: מפקד מא"ט היוצא אוהד מאור, מפקד מל"י דוד זיני ומפקד מא"ט הנכנס ארז אלקבץ
אוהד מאור הוא קצין בצה"ל בדרגת תת-אלוף המכהן כקצין שריון ראשי. קודם לכן היה מפקד חטיבה 401. בעבר היה מפקד עוצבת ראם ומפקד המרכז לאימונים טקטיים במל"י.
ביוגרפיה

מאור התגייס לצה"ל בשנת 1998 ושובץ בחיל השריון. עבר הכשרה כלוחם, קורס מפקדי טנקים וקורס קציני שריון. לאחר הקורס שימש מפקד מחלקה. לאחר מכן מונה למפקד פלוגה ב' ברקן בגדוד 46, שהייתה הפלוגה האחרונה בחטיבה 401 שהפעילה טנקי מגח, עליה פיקד עד חורף 2005. במלחמת לבנון השנייה שימש כסגן מפקד גדוד 9 ובהמשך מונה לקצין אג"ם של חטיבה 401. לאחר מכן שימש מפקד גדוד 46 בין השנים 2013–2015, והוביל את הגדוד בין היתר במהלך מבצע צוק איתן. באוגוסט 2017 הועלה לדרגת אל"ם ומונה למפקד עוצבת ראם, ובמקביל למפקד המרכז לאימונים טקטיים (מא"ט) במל"י, תפקיד אותו סיים ביוני 2020. ב-22 ביולי 2020 מונה למפקד חטיבה 401, עליה פיקד עד מאי 2022.
ב-5 בדצמבר 2023 מונה לקצין שריון ראשי והועלה לדרגת תת-אלוף.
למאור תואר ראשון במנהל עסקים עם התמחות בשיווק מהקריה האקדמית אונו..
הערות שוליים

↑  גל פרל פינקל, הדיון הציבורי על הסיפוח רדוד, באתר זמן ישראל, 4 ביוני 2020.
↑   עינב גרינברג כהן, "אתה חייב להבין שהאויב חי בשטח. אסור, אסור לתת לו הזדמנות", באתר צה"ל, 11 באוגוסט 2021.
↑  
שגיאות פרמטריות בתבנית:אתר צה"ל 
סוג לא תואם [ 3 ]  אל"ם אוהד מאור נכנס לתפקידו כמפקד עוצבת "עקבות הברזל", באתר צה"ל, 22 ביולי 2020.
↑  לילך שובל, אל"מ אוהד מאור מונה לקצין השריון הראשי; יועלה לדרגת תת-אלוף, באתר ישראל היום, 20 בספטמבר 2023
↑   מפקד עוצבת עקבות הברזל החדש נכנס לתפקידו, באתר צה"ל, 3 במאי 2022
| מפקדי חיל השריון  |
| --- | --- | --- |
| מפקדי גייסות השריון | יצחק פונדק • חיים לסקוב • מאיר זורע • אורי בן ארי • חיים בר-לב • דוד אלעזר • ישראל טל • אברהם אדן • משה פלד • אמנון רשף • משה בר כוכבא |  |
| קציני שריון ראשיים (קשנ"ר) | שאול יפה • משה בר-תקווה • מנחם מרון • מרדכי ציפורי • עמי מורג • עמוס כץ • יוסי בן-חנן • יצחק רבין • אמי פלנט • דוביק טל • מאיר גחטן • אודי שני • אביגדור קליין • סמי תורג'מן • חלוצי רודוי • אגאי יחזקאל • יגאל סלוביק • עפר צפריר • שמואל אולנסקי • גיא חסון • אוהד נג'מה • הישאם אבראהים • אוהד מאור |  |
ערך זה הוא קצרמרבנושא קציני צה"ל. אתם מוזמנים לתרום לוויקיפדיה ו.
מערך השליטה הימית

סיכת בקרית שליטה ימית וסמל המערך
מערך השליטה הימית בחיל הים הישראלי אחראי על יצירת התמונה הימית הכוללת את כל כלי השיט הנמצאים במרחב הימי של
פעילות מוצבי האש והשליטה במהלל מלחמת חרבות ברזל, אוקטובר 2024
מדינת ישראל וסביבתה ושליטה על הכוחות הנמצאים בים. המערך ממונה על פיקוח על התנועה בכל המרחב הימי של ישראל, וכן על גילוי וזיהוי ניסיונות חדירה למרחב הימי של מדינת ישראל, והכוונת פלגות הבט"ש של החיל אל עבר מטרות ימיות חשודות.
הכוח המפעיל את המערך הוא בקריות השליטה הימית וקציני השליטה ימית.
המערך מחולק למוצבי שליטה זירתיים (מש"ז) בבסיס חיפה, בסיס אשדוד ובסיס אילת ובעבר גם במוצבי שליטה אזוריים (מש"א) בכגון במעבר ארז, גבעת אולגה, סטלה מאריס וראש הנקרה, שהועברו לתוך המש״זים, אשר מספקים כיסוי של המרחב הימי של מדינת ישראל וסביבתה באמצעות מכמ"ים ואמצעי גילוי נוספים. על כל מש"ז מפקד קצין בדרגת רב-סרן או סרן. בראש יחידת השליטה הימית (יש"י), המרכזת את המידע מכלל הזירות, עומד קצין בדרגת אלוף-משנה. ליחידת השליטה קיימים גם כשני מוצבים משלה, אשר מתפקדים בשיתוף עם שאר המוצבים בארץ.
גילוי וזיהוי

על-פי חוקי השיט הבינלאומיים, חייב כל כלי שיט שמתקרב למרחק מסוים מגבולות ישראל, על-פי סוגו, להזדהות מול מערך השליטה הימית. במקרה שכלי שיט לא מזדהה מול מערך השליטה, לא תאושר כניסתו למים הטריטוריאליים של מדינת ישראל. במידה ועולים חשדות לחדירה, מוזנקים לכיוונו כלי בט"ש, שמתקרבים, ובודקים כי לא מדובר באיום.
בעלי תפקידים במערך > תפקידים מבצעיים

קשל״טית/קשל"ט- קצינת השליטה הימית היא הגורם הסמכותי הגבוה ביותר במוצבי השליטה של זרוע הים. התפקיד כולל פיקוד על משמרת מבצעית באחד ממוצבי השליטה האמונים על הגנת הגבולות הימיים של המדינה, והפעלת כוחות לסיכול פח"ע ימי, פיקוח ובקרה על שיט אזרחי ואירועי הצלה ימיים. פיקוד על צוות אישי שכולל 15-25 בק״שיות. תהליך ההכשרה לקצונת שליטה כולל את פרק הכשרת היסוד בבה״ד 1 שנמשך כחודשיים וחצי, ואת קורס קשל״טים (ההשלמה החיילית) שנמשך כ-5 חודשים ומתקיים בבה״ד זרוע הים.
אחמ״שית - אחראית משמרת היא חלק מסגל הפיקוד הזוטר במוצבי השליטה. האחמ״שית היא מפקדת משמרת ומהווה מפקדת ישירה של צוות הבק״שיות, בכפוף לקצינת השליטה. האחמ״שיות לוקחות חלק פעיל ומשמעותי בהסמכת בק״שיות חדשות שנקלטות ביחידה.
סמב"צית שליטה- מנהלת אירועים ימיים ומעבירה דיווחים לגורמי הפיקוד בזירה. הסמב״צית אחראית על ניהול הפעילות השוטפת בזירה, הכוללת אימונים, מודלים, ניסויים, תרגילים וכיוצא בזה.
סמכית/אחראית בניית תמונה ימית- במשמרת, החיילות עוסקות בבניית תמונת השליטה והבקרה, קשר עם כלי השיט של צי הסוחר וכלי שיט אזרחיים, תיעוד אירועים ימיים מתפתחים, העברת דיווחים וניהול מסמכי המשמרת.